Държавен вестник, бр. 107, 2002 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  107
15. осигурява преводите при срещи с чуж-
денци и извършва преводи на материали и до-
кументи;
16. координира международните младеж-
ки програми, по които Република България е
страна;
17. координира държавното участие в меж-
дународния младежки обмен.
Чл. 30. Главна дирекция “Спортни обекти и
съоръжения”:
1. осигурява оптималното функциониране и
ползване по предназначение на недвижимите
имоти, спортните обекти и съоръжения, пре-
доставени за управление на министерството,
съгласно приложение № 2;
2. управлява държавното имущество, пред-
назначено за извършване на дейности и услуги
в спортните обекти;
3. контролира използването по предназна-
чение на спортните обекти и съоръжения, пре-
доставени по съответния ред на спортните ор-
ганизации, имащи право да осъществяват спор-
тна дейност съгласно изискванията на Закона
за физическото възпитание и спорта;
4. предлага и обосновава необходимите ка-
питалови разходи и издръжката на спортните
имоти, управлявани от министерството;
5. планира, организира и контролира теку-
щите и основните ремонти, както и новото стро-
ителство, като участва в разработването на
инвестиционната програма;
6. извършва допълнителни дейности и услу-
ги на физически и юридически лица, свързани
с предназначението на спортните обекти и съ-
оръжения;
7. отговаря за изграждането, стопанисване-
то и поддържането в техническа готовност на
система от пунктове за управление при кризи;
8. организира и провежда процедурите по
Закона за държавната собственост.
Раздел VI
Организация на работата в министерството
Чл. 31. (1) Организацията на работата на
администрацията на министерството се осъщес-
твява по реда на правилника.
(2) Министърът по предложение на главния
секретар издава Инструкция за деловодната дей-
ност и документооборота и Инструкция за охра-
ната и пропускателния режим в министерството.
Чл. 32. Държавните служители и лицата, ра-
ботещи по трудово правоотношение, изпълняват
възложените им задачи и отговарят пред прекия
си ръководител за изпълнението на работата
съобразно длъжностните си характеристики.
Чл. 33. (1) За образцово изпълнение на слу-
жебните си задължения държавните служите-
ли в министерството имат право на отличия и
награди в съответствие със Закона за държав-
ния служител.
(2) Награждаването на служителите в адми-
нистрацията на министерството се извършва със
заповед на министъра. В заповедта за награж-
даване се определя видът отличие или награда,
като по преценка министърът може да награди
едновременно с отличие и с предметна или
парична награда. Наградите могат да бъдат в
размер до 3 минимални работни заплати за една
календарна година, като средствата се осигуря-
ват от бюджета на министерството.
Чл. 34. (1) Непосредственото ръководство
на дирекциите се осъществява от техните ди-
ректори.
(2) Директорът на дирекция:
1. разработва и докладва на министъра, на
неговите заместници или на главния секретар
материалите по въпроси, включени във функ-
циите на ръководената от него дирекция;
2. участва в съвещания и заседания при ми-
нистъра, при неговите заместници или при глав-
ния секретар;
3. насочва и подписва материали, подготве-
ни по въпроси, включени във функциите на
ръководената от него дирекция;
4. разпределя задълженията и работата меж-
ду служителите в дирекцията.
(3) При отсъствие директорът се замества
от най-старшия по длъжност служител в ди-
рекцията.
Чл. 35. (1) Документите, изпратени до ми-
нистерството от държавни органи, от юриди-
чески или от физически лица, се завеждат в
дирекция “Административно-правно и инфор-
мационно обслужване” във входящ регистър,
като се отбелязва датата на получаването.
(2) При завеждането на документите се из-
вършва проверка за наличието на всички мате-
риали, посочени в тях, и се образува служебна
преписка.
Чл. 36. Служебните преписки подлежат на
насочване според адресата или съдържанието им.
Чл. 37. Достъпът на външни лица в сграда-
та на министерството се разрешава след изда-
ване на пропуск от охраната или след предс-
тавяне на документ, разрешаващ влизането,
съгласно инструкцията за охраната и пропус-
кателния режим в министерството, издадена
от министъра.
Чл. 38. Приемното време на министъра,
на заместник-министрите и на главния сек-
ретар, както и на административните звена,
обслужващи граждани, се оповестява на спе-
циално обозначени места в сградата на ми-
нистерството.
Чл. 39. Работното време в министерството е
от 9 ч. до 17 ч. и 30 мин. с обедна почивка от
12 ч. и 30 мин. до 13 ч.
ЗАКЛЮЧИТЕЛНИ РАЗПОРЕДБИ
§ 1. Правилникът се приема на основание
чл. 42, ал. 4 от Закона за администрацията.
§ 2. До 1 януари 2003 г. числеността на пер-
сонала в Главна дирекция “Регионален, учени-
чески и масов спорт” е 16 щатни бройки.